मीरा शुरू से ही ही बहुमुखी प्रतिभा की धनी रही हैं। बाद में उन्होंने अमरीकी विश्वविद्यालय में अध्ययन किया। हुबर्ट हम्फ्रे फैलोशिप के लिए 1997 में उन्हें राष्ट्रपति पदक से सम्मानित किया गया। इसके अलावा भी उन्हें कई पुरस्कार मिले। नब्बे के दशक में उनके कार्यकाल में जलगांव सेक्स घोटाले की जाँच हुई थी। उनके पति अभय बोरवंकर भी आइएएस रहे हैं। महाराष्ट्र कैडर की इस पहली महिला आईपीएस अधिकारी से जब कोई पूछता कि उन्होंने क्योंकि पुलिस विभाग को ही अपने जीवन का लक्ष्य चुना तो उनका साफ जवाब होता कि 'मैं पढ़ाई में भी अच्छी थी, नाटकों में भाग लेने में भी अच्छी थी, वाद-विवाद में भी और मैं पंजाब के क्रिकेट टीम में भी अच्छी थी। मुझे यकीन था कि जीवन में कुछ नया करूंगी। स्वयं को सिर्फ शादीशुदा जीवन तक सीमित नहीं रखूंगी। जब मैं 1971-72 के दौरान कॉलेज में थी, किरण बेदी पहली महिला आईपीएस बनकर लहर पैदा कर रही थीं। एक दिन मेरे शिक्षकों ने मुझे फोन कर कहा कि मुझे भी आईपीएस करियर को विकल्प बनाना चाहिए। अंग्रेजी से एमए करने के बाद मैंने यूपीएससी परीक्षा दी, सेलेक्ट हुई और एसवीपी राष्ट्रीय पुलिस अकादमी, हैदराबाद प्रशिक्षण लेने चली गई।'